## Pravilnik o evidenciji odgojnih mjera

### NN 111/2002 (25.9.2002.), Pravilnik o evidenciji odgojnih mjera

# MINISTARSTVO RADA I SOCIJALNE SKRBI

1800

Na teme­lju
članka 162. st. 2. Zakona o kaznenom postupku (»Narodne novine«, br. 110/97.,
27/98., 112/99. i 52/02.) ministar nadležan za poslove socijalne skrbi donosi

## PRAVILNIK

### O EVIDENCIJI ODGOJNIH MJERA

OPĆE ODREDBE

Članak 1.

Evidenciju odgojnih mjera izrečenih malo­ljetnicima
za poči­njena kaznena djela i prekršaje i mlađim puno­ljetnicima kada im je
izrečena malo­ljetnička sankcija – odgojna mjera, vodi Ministarstvo rada i
socijalne skrbi (u da­lj­njem tekstu: Ministarstvo).

Članak 2.

Evidencija odgojnih mjera
vodi se za malo­ljetnike i mlađe puno­ljetnike kojima je pravomoćno izrečena
odgojna mjera na području Republike Hrvatske i pridržaj izrica­nja kazne malo­ljetničkog
zatvora (čl. 27. Zakona o sudovima za mladež – ZSM) ako je tijekom pridržaja
izrečena odgojna mjera pojačane brige i nadzora i jedna ili više posebnih
obveza.

Članak 3.

Evidencija izrečenih odgojnih mjera za malo­ljetnika
i mla­đeg puno­ljetnika obuhvaća:

– osobne podatke za malo­ljetnika i mlađe­g puno­ljetnika,

– podatke o izrečenoj odgojnoj mjeri,

– podatke o kasnijim izmjenama odgojne mjere,

– podatke o izvršenoj odgojnoj mjeri,

– ponište­nje upisa neosnovano izrečene odgojne
mjere.

VOĐENJE EVIDENCIJE

Članak 4.

Evidencija izrečenih odgojnih mjera vodi se po
sustavu za elektronsku obradu podataka kao i po sustavu odvojene kartoteke.

Članak 5.

Evidencija o osobi sadrži s­ljedeće podatke:

– ime i prezime, nadimak osobe,

– spol i djevojačko prezime,

– JMBG,

– ime oca i majke, djevojačko
prezime majke,

– datum, mjesto i država rođe­nja,

– zanima­nje, školski status,

– boravište ili prebivalište.

Članak 6.

Odluke suda za mladež
(navedene u čl. 6. ZSM) se unose u evidenciju o odgojnoj mjeri sa s­ljedećim
podacima:

– naziv i sjedište suda za
mladež,

– broj i datum odluke,

– datum kada je odgojna mjera
postala pravomoćna,

– opis kaznenog djela (čl.
Kaznenog zakona, odnosno Zakona o prekršajima, stavak i naziv djela),

– vrsta odgojne mjere koja je
izrečena s naznakom traja­nja (za odgojnu mjeru za koju je potrebno odrediti
traja­nje),

– odluka o izrečenoj
sigurnosnoj odnosno zaštitnoj mjeri uz odgojnu mjeru.

Članak 7.

U evidenciju o izrečenim
odgojnim mjerama unose se i podaci o:

– datumu kada se započelo s
izvršava­njem odgojne mjere,

– kada je izvršava­nje
obustav­ljeno,

– podaci o odgodi zavodske
odgojne mjere,

– podaci o uvjetima otpusta u
tijeku izvršava­nja zavodske odgojne mjere.

Članak 8.

Evidencija po sustavu
kartoteke sadrži za svakog malo­ljetnika i mlađe­g puno­ljetnika kojemu je
izrečena odgojna mjera karton osobe te omot s listovima evidencije izrečenih
odgojnih mjera, pravomoćnim sudskim odlukama i drugim aktima na teme­lju kojih
se upisuju podaci u evidenciju.

UPIS
PODATAKA U EVIDENCIJU

Članak
9.

Upis
podataka u evidenciju obav­lja se na teme­lju podataka koje je dostavio sud za
mladež ispisom lista evidencije izrečene odgojne mjere ili na teme­lju podataka
iz pravomoćne sudske odluke.

Svi
podaci uneseni u računalo moraju imati dvije sigurnosne kopije od kojih jedna
mora biti na prijenosnom mediju i čuvana na odgovarajući način.

Članak
10.

Podatke
koji se upisuju u evidenciju ministarstvu dostav­ljaju:

–
prvostupa­njski općinski sudovi za mladež,

–
županijski sudovi za mladež,

– prekršajni sudovi,

– ustanova ili odgojni zavod u kojem se izvršava
odgojna mjera.

Sud odnosno ustanova ili odgojni zavod iz stavka 1.
ovog članka dužan je podatke koji se upisuju u evidenciju dostaviti u roku od
15 dana nakon pravomoćne odluke suda ili od dana kada je o či­njenici koja se
kao podatak upisuje u evidenciju bio obaviješten.

Podaci se dostav­ljaju ministarstvu na Obrascu br. 1.
koji je tiskan uz ovaj Pravilnik i ­nje­gov je sastavni dio kada ih dostav­lja
sud i Obrascu br. 2., koji je također sastavni dio ovoga Pravilnika, kada ih
dostav­lja odgojna ustanova, posebna odgojna ustanova ili odgojni zavod.

DAVANJE
PODATAKA IZ EVIDENCIJE

Članak
11.

Podaci
iz evidencije za malo­ljetnike i mlađe puno­ljetnike o izrečenim odgojnim
mjerama i drugi podaci koji se vode teme­ljem čl. 5., 6. i 7. ovog Pravilnika
službena su tajna.

Podaci iz evidencije o odgojnim mjerama mogu se dati
samo državnom odvjetništvu i sudu povodom novog kaznenog postupka prema
evidentiranoj osobi kao i tijelima koja izvršavaju odgojnu mjeru (sukladno čl.
22. ZSM).

Evidencijom se mogu koristiti u okviru svoje zakonske
ovlasti i tijela unutar­njih poslova radi otkriva­nja počinite­lja kaznenog
djela (sukladno čl. 86. st. 3. Kaznenog zakona).

Članak 12.

Obrazac zahtijeva kojim se traži izvadak podataka iz
evidencije odgojnih mjera je Obrazac br. 3. koji je tiskan uz ovaj Pravil­nik i
­nje­gov je sastavni dio.

Izvadak podataka dostavit će se tražite­lju podataka
na Obras­cu br. 4. koji je također sastavni dio ovog Pravilnika.

Članak 13.

Podatke unesene u evidenciju odgojnih mjera i ­njihov
sadržaj malo­ljetna ili mlađa puno­ljetna osoba nije dužna obzna­njivati.

Osobe iz st. 1. ovog članka ne mogu koristiti svoje
pravo iz stavka 1. ovoga članka u slučajevima kada podatke zatraže tijela iz
čl. 11. st. 2. i 3. ovog Pravilnika.

BRISANJE
PODATAKA IZ EVIDENCIJE

Članak
14.

Podaci
o izrečenoj odgojnoj mjeri brišu se iz evidencije nakon proteka roka od tri
godine od dana kada je prestalo izvrše­nje odgojne mjere, odnosno naknadno
izrečene odgojne mjere, a uvijek kada evidentirani navrši dvadeset i četiri
godine života.

Ako
evidentirani bude u međuvremenu osuđen na kaznu zatvora ili malo­ljetničkog
zatvora podaci o odgojnoj mjeri brisat će se iz evidencije kada proteknu rokovi
iz čl. 85. st. 5. Kaznenog zakona.

Članak
15.

O brisa­nju
malo­ljetnika i mlađe­g puno­ljetnika iz evidencije odgojnih mjera sačinit će
se u Ministarstvu rada i socijalne skrbi službena zabi­lješka na kartonu osobe.

Sva
pismena pohra­njena u omotu uz karton osobe teme­ljem kojih se vodila
evidencija izdvaja se u zbirku arhivske građe, koja je dostupna samo za stručna
i znanstvena istraživa­nja.

Podaci
pohra­njeni u elektronskom obliku brišu se s medija.

Članak
16.

Ovaj
pravilnik stupa na snagu danom objave u »Narodnim novinama«.

Klasa:
011-01/02-01/69
Urbroj: 524-01/02-1-3/8
Zagreb, 15. srp­nja 2002.

Ministar
**Davorko Vidović**, v. r.

![](dodatni/358599.gif)
![](dodatni/358600.gif)
![](dodatni/358601.gif)
![](dodatni/358602.gif)

Pravilnik, NN 111/2002-1800